السلام عليكم ورحمة الله وبركاته
اخواني الكرام .. انا قاب قوسين او ادنى بشراء سياره bmw il 745 موديل 2002
السياره ماشيه 217 الف كيلو .. السياره شورت لونها كحلي السياره واقفه علي بـ 48 الف ريال
وعشانه صاحبي ... السياره بعد الكشف المبدئي سريع سريع اتضح الاتي:-
الجلنط ( البريك) خربان مادري قالي السلك مادري ويبغالها خرط الهوبات ويتعمل لها بلاستيك مادري مافهمت زين وقاله يتعمل ب 1000 ريال
والشنطه حقت السياره المساعدات حقتها فيها تهريب ماسار يطلع وينزل بالكهربا وقال اصلاحها مابين 300-500 ريال
لمبة الايرباق مولعه .. السيااره مافيها صدمات ولا شي بس قالي هذي من الافياش ( ماعرف تكلفتها )
وفيها جلد المقصات ( معرف سعرها )
بعدين لحظت فيها ان المكيف فيها ريحة غريبه مثل ريحة الزيت المحروق او مثل ريحة ازيوت الورش .. ( ماعرفت وش السبب )
بعدين المكيفات اللي بالمقاعد ما احسها تبرد مضبوط ( ماعرف السبب )
هذي الاشيا اللي اتضحت علي بعد الفحص السريع وبكره جمعه الدنيا مقفله السبت بوديها عند واحد متخصص بالسيارات الالمانية يكشف عليها ... بس حبيت اخذ ارائكم ونصائحكم
هل السياره تستحق المبلغ او شرائها ؟ طبعا انا ناوي احط فيها 5000 ريال تغير القطع المستهلكه .
الشي الثاني هل السياره عملية ..
الشي الثالث هل المشاكل اللي ذكرتها عوائق مكلفه ولا عادية ولا جدا عاديه
ياريت تفيدوني يالربع ... وسلامتكم